Sanne Kofod Olsen
Sanne Kofod Olsen, f. 1970, dansk kunsthistoriker; mag.art. i 2001 fra Københavns Universitet, hvortil hun i 2003 blev knyttet som ekstern lektor. 2005-09 var hun rektor for Det Fynske Kunstakademi, derefter leder af Museet for Samtidskunst, indtil hun i 2014 blev udnævnt til rektor for Kunstakademiets Billedkunstskoler.
Sanne Kofod Olsen har især skrevet om og arbejdet som udstillingskurator med samtidskunsten, bl.a. med feministiske aspekter. Hun varetager en lang række tillidsposter, og i 2014 modtog hun N.L. Høyen Medaljen.